**Каміла Торэс Рэстрэпа** (ісп.: Camilo Torres Restrepo; 3 лютага 1929 — 15 лютага 1966) — калумбійскі рымска-каталіцкі святар, сацыёлаг, прафесар Нацыянальнага ўніверсітэта Калумбіі, член паўстанцкай групоўкі ELN. На працягу свайго жыцця ён спрабаваў прымірыць і аб’яднаць рэвалюцыйны марксізм і каталіцызм.

Вядомы сваёй цытатай: *«Калі б Ісус жыў сёння, то Ён быў бы партызанам»*.

Біяграфія
---------

Нарадзіўся ў Багата 3 лютага 1929 года. 

У канцы 30-х паступае ў каледж *Nuestra Señora del Rosario de Bogotá*. У 1937 Торэс пачынае выдавецтва свайго штотыднёвіка «El Puma». За крытыку выкладчыкаў яго выгналі з каледжа. У 1944 Каміла Торэс паступае ў ліцэй Сервантэса, дзе ў 1946 годзе ён атрымаў ступень бакалаўра ў ліцэі. Торэс быў пасвечаны ў святары ў 1954 г. але некалькі гадоў ён працягваў вучыцца ў біскупскім каталіцкім універсітэце ў Лёвэне (Бельгія). Пасля вяртання ў Калумбію ён адчуў сябе абавязаным актыўна дапамагаць справе рабочага класа і беднякоў. Каміла Торэс лічыў, што «для заваёвы справядлівасці для ўсяго народа хрысціяне павінны выкарыстоўваць гвалт».

Калі Торэс атрымаў месца прафесара ў Дэпартаменце сацыялогіі факультэта эканамічных навук у 1959 г. засноўвае Універсітэцкі рух грамадскага прагрэсу (ісп.: Movimiento Universitario de Promoción Comunal — MUNIPROC). Сумесна з прафесарамі і студэнтамі рэалізуе праграму грамадскай дапамогі ў бедных кварталах Багата.

У 1960 г. сумесна з Арланда Фальсам Борда, удзельнічае ў стварэнні факультэта сацыялогіі ў Нацыянальным універсітэце Калумбіі. У 1963 апублікаваў сваю працу «Гвалт і сацыяльна-культурныя змены ў сельскіх абласцях Калумбіі».

У 1964 уваходзе ў камісію па вывучэнні сацыяльна-эканамічнага характару для аналізу і ацэнкі сітуацыі ў рэгіёне Маркеталіі. У складзе камісіі Торэс імкнецца перашкодзіць «аперацыі Маркеталія», якая праводзіцца калумбійскай арміяй пры тэхнічнай ваеннай падтрымцы ЗША для нападаў на арганізаваныя сялянскія атрады. 

Тым часам у Калумбіі ўжо ішла грамадзянская вайна паміж урадам і левымі групоўкамі. Так як Торэс удзельнічаў у некалькіх студэнцкіх і палітычных рухах левага толку, то прыцягнуў да сябе ўвагу з боку ўладаў Калумбіі. Пад іх ціскам ён быў вымушаны пакінуць сваю пасаду ва ўніверсітэце.

Пазней Каміла Торэс уступіў у шэрагі партызан Арміі Нацыянальнага Вызвалення (ELN). Торэс стаў лекарам у сваім атрадзе, прычым як цялесным, так і «духоўным», натхняючы іх са сваіх марксісцка-хрысціянскіх пазіцый. Торэс займаўся таксама навучаннем дзяцей партызан і сялян, перакладаў тэксты Мао і Леніна праводзіў набажэнствы ў «лясной царкве», дзе каля распяцця вісеў партрэт  Фідэля Кастра.

15 лютага 1966 гіне ў баі ў дэпартаменце Сантандэр.

Навуковая дзейнасць
-------------------

У 1960-ых Каміла Торэс праводзіў даследаванні на тэмы «Сацыяльныя наступствы ўрбанізацыі ў горадзе Багата» і «Сацыяльна-эканамічнае і сельскагаспадарчае развіцце ва ўсходнім Льянас».

У 1964 г. на лацінаамерыканскім кангрэсе сацыёлагаў прэзентаваў сваю даследчую працу «Асіміляцыя сельскай сям’і горадам, палявое даследаванне». У гэтым жа годзе публікуе сваю працу «Сацыяльнае расслаенне ў Калумбіі спараджае дзве субкультуры», якая выклікала негатыўныя ацэнкі яго дзейнасці з боку кліру, пасля чаго Торэс афіцыйна адкліканы ад сваёй пасады памочніка вікарыя ў Веракрус.

Памяць
------

* Уругвайскі песеннік Даніэль Вільеці ў 1967 г. напісаў песню пра Каміла Торэса, папулярызаваць чылійскім спеваком Віктарам Хара.
* У 1970 г. у Дамініканскай Рэспубліцы была заснавана рэвалюцыйная група, якая ўключае ў сябе каталіцкіх святароў і студэнтаў універсітэта, — CORECATO (Comando Revolucionario Camilo Torres — Рэвалюцыйная каманда імя Каміла Торэса). Група змагалася супраць рэпрэсій урада Хаакіна Балагера.

Зноскі
------

1. 1 2  Camilo Torres Restrepo // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>
2. ↑  Czech National Authority Database Праверана 15 мая 2020.<a href='https://wikidata.org/wiki/Track:Q13550863'></a>
3. ↑  Lenta.ru: Мир: Политика: Власти Колумбии решили помириться с Армией национального освобождения
4. ↑  Газета «Ситуация» № 20,июль 2007, стр.3,

Спасылкі
--------

* Камило ТОРРЕС: «Не служат ближнему, давая ему старые ботинки»
* Science, revolution and belief in Camilo Torres: a secular Colombia? por Alejandro Sánchez Lopera (English version) *Revista Nómadas Colombia*
* Camilo Torres Restrepo: La posibilidad de una moral insurgente Book Chapter

|  |  |
| --- | --- |
| ⚙️   Слоўнікі і энцыклапедыі | Вялікая каталанская · Вялікая нарвежская · Вялікая расійская (старая версія) · Britannica (онлайн) · Universalis |
| 

| Нарматыўны кантроль |
| --- |
| BNC: a11685207 · BNE: XX1208643 · BNF: 121926447 · CiNii: DA04315069 · CONOR: 84477027 · GND: 118623389 · GTAA: 161516 · ICCU: IEIV006216 · ISNI: 0000 0001 2276 1044 · LCCN: n50016900 · NKC: xx0025063 · NTA: 070902941 · NUKAT: n2008051569 · LIBRIS: 236393 · SUDOC: 035517204 · VIAF: 7435808 |

 |